De Hepkema

De Hepkema (offisjeel Hepkema's Courant) waard oprjochte yn 1874 en waard as it Nieuw Advertentieblad laat troch J. Hingst, Jacob Hepkema en Mindert Evert Hepkema, nei 1878 troch de Hepkema's. Dy fielden krekt wat lêzers fan in neutraal streekblêd foar Midden- en Súdeastfryslân fregen. Soks wie oars as lêzers wend wiene. Jacob makke 'De Hepkema' ta in sukses.

 Hichtepunt 
De krante wie oant 1878 in wykblêd, doe twa kear wyks oant 1930 en dêrnei trije kear. Sûnt 1901 wie it it Nieuwsblad voor Friesland. Om 1930 hinne wiene der op it hichtepunt 30.000 lêzers.
Yn de boeken fan Rink van der Velde wurdt De Hepkema geregeld neamd.

 Neitiid 
Yn 1942 krige De Hepkema in NSB-haadredakteur optwongen en wie fan april 1942 - maaie 1947 ferbean. Tusken 1947 en 1951 ferskynde de Hepkema fiif kear wyks, mar ferlear dochs de striid mei de Heerenveense Koerier sadat it 'Nieuwsblad voor Friesland' ferdwûn troch op te gean yn it Nieuwsblad voor Zuid-Friesland.

De Keninklike Bibleteek hat de argiven fan De Hepkema digitaliseare en sûnt novimber 2011 op har website stean.

 Haadredakteuren 
Jacob Hepkema 1874 - 1900
A.K. Aartsma 1900 - 1936
Willem Hielkema 1936 - 1942

Kategory:Fryske krante
Kategory:Nederlânsktalige krante
Kategory:Krante of tydskrift oprjochte yn 1874
Kategory:Krante of tydskrift opheft yn 1942
Kategory:Krante of tydskrift oprjochte yn 1947
Kategory:Krante of tydskrift opheft yn 1951